Με βάση τις διαθέσιμες πηγές, στην Κρήτη έγιναν αρκετοί εξισλαμισμοί αγροτών ήδη από τα χρόνια του Κρητικού πολέμου (1645 - 1669). O Τούρκος περιηγητής Evliya Celebi, που ταξίδευσε στην Κρήτη το 1668 - 1669 μιλάει για 7.000 μπουρμπάδες (εξισλαμισθέντες) που ασπάστηκαν το Ισλάμ, για άλλους που το απέρριψαν και έφυγαν «στα όρη των Σφακίων παραμένοντας ραγιάδες» και για μερικές δεκάδες τρομαγμένων Ελλήνων στρατιωτών που παραδόθηκαν στον εχθρό και προσχώρησαν στη θρησκεία του.